ai4bharat/Pralekha huggingface dataset:
بہت چھوٹی، چھوٹی اور درمیانی صنعتوں کی وزارت
کھادی اوردیہی صنعتوں کے کمیشن نے اروناچل پردیش میں 1000بی باکسیزتقسیم کئے
نئی دہلی 04 فروری :کھادی اوردیہی صنعتوں کا کمیشن  شمال مشرقی خطے کے کسانوں کی امپاورمنٹ کے لئے مسلسل کام کررہاہے تاکہ بہت چھوٹی ، چھوٹی اوراوسط درجے کی کمپنیوں کے وزارت کے زیرسایہ چلائی جانے والی متعدد اسکیموں کے توسط سے کسانوں کو اضافی آمدنی کمانے کے عمل میں مدد کی جاسکے ۔ کے وی آئی سی کے چیئرمین جناب وی کے سکسینہ نے کسانوں کے درمیان 1000بی باکسیزیعنی شہد کی مکھیوں کو پالنے والے بکسے تقسیم کئے ۔اس موقع پر اروناچل کھادی بورڈ کے چیئرمین جناب تاگے تاکی اورچند دیگر معززین موجود تھے ۔
کے وی آئی سی کے ہنی مشن پروگرام کی اہمیت کو اجاگرکرتے ہوئے جناب وی کے سکسینہ نے کہاکہ اروناچل پردیش میں نباتات کی بہتات ہے اور اس ریاست میں ایسے مواقع موجود ہیں جن کا استعمال کرکے یہ ریاست صحیح معنوں میں شہد پیداکرنے والی ریاست بن سکتی ہے ۔ اعلیٰ بلندی والے علاقے میں پیداہونے والاشہداینٹی آکسیڈینٹ کے معاملے میں عمدہ ہوتاہے اور اسے بلندقیمتوں پر فروخت کیاجاسکتاہے ۔
نہ صرف شہدبلکہ زرگل ، نملی موم ، شاہی جیلی اور شہدکی مکھی کازہرجیسی چیزیں بھی قابل فروخت ہیں اور ان سے ان کسانوں کو بڑی مدد سکتی ہے جو بصورت دیگر جسمانی محنت والے کاموں کے لئے شہروں کا رخ کرتے ہیں ۔ حالیہ رپورٹ کے مطابق ہندوستان میں تقریبا200ملین بی کالونیزکے قیام کا امکان ہے جب کہ فی الحال 3.4ملین بی کالونیزہی ہیں ۔بی کالونیز کی تعداد بڑھنے سے نہ صرف شہد کی مکھیوں سے متعلق مصنوعات کی پیداوار میں اضافہ ہوگابلکہ اس سے خطے میں زرعی اورباغبانی سے متعلق پیداواریت کو تقویت دینے میں بھی مددملے گی ۔
یہ بات قابل ذکرہے کہ کے وی آئی سی نے 2017سے شمال مشرق میں ہی تقریبا 30ہزار بی باکسیز تقسیم کئے ہیں ۔ اور اس طرح سے تقریبا3ہزار تعلیم یافتہ لیکن بے روزگارکسانوں کے لئے شہدکی پیداوار کے شعبے میں روزگارکے اضافی مواقع پیداہوئے ہیں ۔ اس سال کے وی آئی سی کا منصوبہ اروناچل پردیش میں تقریبا 2500بی باکسیز تقسیم کرنے کا ہے جب کہ آئندہ سال اس کاہدف تقریبا10ہزار بی باکسیز تقسیم کرنے کا ہے ۔
1960کی دہائی سے لے کر اب تک پہلی مرتبہ کے وی آئی سی نے دونئے کھادی اداروں ، لوٹ فارسوشل ویلفیئر ، توانگ اور رورل ڈیولپمنٹ سوسائٹی پاپم پارے کو رجسٹر کیاہے تاکہ خطے میں کھادی دستکاری کو فروغ دیاجاسکے ۔
جل شکتی وزارت
کسانوں کے مفاد کا تحفظ اور زرعی شعبہ کی ترقی وزیراعظم کی قیادت والی حکومت کی اولین ترجیح ہے-جناب رتن لال کٹاریا
سماجی انصاف ،تفویض اختیارات اور جل شکتی کے وزیر مملکت ، جناب رتن لال کٹاریا نے آج ربیع کی فصل کی کم از کم امدادی قیمت یا ایم ایس پی میں خاطر خواہ اضافے پر خوشی کا اظہار کیا،جس کا اعلان حال ہی میں مرکزی حکومت نے کیا تھا ۔ جناب کٹاریا نے کہا کہ وزیراعظم جناب نریندر مودی نے ایک واضح پیغام دیا ہے کہ کاشت کاروں کے مفاد کا تحفظ حکومت کی اولین ترجیح ہے۔ جناب کٹاریا نے کہا کہ ایم ایس پی نظام اور زرعی پیداوار بازار کمیٹی  ایکٹ کسانوں کی پیداوار کی خرید اور کاروبار  بل ،2020 کی وجہ سے کسی بھی طرح سے اثرانداز نہیں ہوگی اور اے پی ایم سی پہلے کی طرح ہی کام کرتی رہے گی۔انہوں نے کہا کہ بل میں اے پی سی ایم کامپلکس کے باہر بھی خرید فروخت کرنے کا التزام ہے اور کسان اپنی پیداوار کی فروخت کےلئے براہ راست معاہدہ بھی کرسکتے ہیں جس سے صارفین اور کسان دونوں کو فائدہ پہنچے گا جس سے قیمتیں کم ہوں گی اورکسانوں کے وقت کی بچت ہوگی اور ان کی آمدنی میں اضافہ ہوگا۔
وزیر مملکت نے اس بات کی نشاندہی کی کہ کسان  پرائس گارنٹی اور زرعی ٹیکس بل ،2020کے تحت معاہدے سے کسانوں کو ان کی فصل کی قیمتوں کی گارنٹی کی سہولت مہیا ہوگی، جس میں کسی بھی وجہ سے قیمتوں کی ادائیگی نہ ہونے کی صورت میں جرمانے کا التزام ہے۔ ہر تاجر کو کسانوں کو ایک ہی دن میں یا زیادہ سے زیادہ تین دن کی مدت میں قیمتوں کی ادائیگی کرنا لازمی ہے ۔ وہیں،بل سے ایم ایس پی پر کوئی اثر نہیں پڑے گا۔ بل میں کسانوں کو ان کی شکایات کے حل کےطریقہ کار کی سہولت دی جائے گی جس سے کسان کسی بھی مسئلے پر ایس ڈی ایم کے پاس جا سکتے ہیں۔ بقائےکے معاملے میں کسان کی زمین پر کوئی کارروائی نہیں کی جائے گی۔
جناب رتن لال کٹاریا نے مزید کہا کہ ان بلوں کے مطابق ،زرعی شعبہ کے بازار میں معقول توسیع ہوگی اور اس صنعت میں نئے مواقع پیدا ہوں گے۔کسان براہ راست ایگرو صنعت سے رابطہ کرسکتے ہیں،فصلوں کی گوناگونی کو فروغ دیا جائے گا اور ایگرو مصنوعات کی بازار قیمت میں اضافے کے امکانات کی ہمیشہ جگہ رہے گی۔ ان سبھی ایک دوسری سے جڑی سرگرمیوں کے نتیجے میں ،زرعی شعبہ ایک کاروبار کی شکل لے لے گا۔ جناب کٹاریا نے یہ بھی کہا کہ وزیراعظم جناب نریندر مودی مرحلے وار شکل میں اس اسکیم کا نفاذ کررہے ہیں تاکہ کسانوں کی آمدنی دوگنی ہوسکے۔ ایگرو شعبہ کی ترقی اور کسانوں کے مفاد کا تحفظ حکومت کی اولین ترجیح ہے۔ اس سلسلے میں زمینی سطح پر کام کیا جا چکا ہے ۔کسان تنطیموں کا جناب مودی کی پالیسیوں میں پورا یقین ہے۔
ریلوے کی وزارت
انٹیگرل کوچ فیکٹری نے ریکارڈ 215 دنوں میں 3000 کوچ تیار کیے
نئی دہلی، 21 دسمبر؍ ہندوستانی ریلوے کی انٹیگرل کوچ فیکٹری  نے لگن اور صلاحیت کا مظاہرہ کرتے ہوئے 9 مہینے سے بھی کم وقت میں اپنا 3000واں کوچ تیار کیا ہے۔ اس سے کوچوں کی بڑھتی ہوئی مانگ کو پورا کرنے میں مدد ملے گی۔ پچھلے سال مذکورہ اعداد وشمار حاصل کرنے کے لیے کام کرنے کی مدت 289 دن تھی جو کم ہوکر رواں سال میں 215 دن ہوگئی، اس میں 25.6 فیصد کی کمی آئی ہے۔ سال 2014 تک صرف 1000 کوچ تیار کرنے کے لیے اتنا ہی وقت لگتا تھا۔
۔ ۔ ۔ ۔ ۔ ۔ ۔ ۔

U. No. 5965
(Visitor Counter : 104
وزارت خزانہ
اسٹینڈ اپ انڈیا اسکیم سے فائدہ اٹھانے والوں سے متعلق اعداد و شمار
30 نومبر 2021:
حکومت اسٹینڈ اپ انڈیا اسکیم کے تحت فنڈز مختص نہیں کرتی کیوں کہ اس اسکیم کے تحت قرضے بورڈ کی منظور شدہ پالیسی اور سابقہ رہ نما خطوط کے مطابق قرض دینے والے اداروں کے ذریعے دیے جاتے ہیں۔ یہ بات خزانہ وزیر مملکت ڈاکٹر بھگوت کسانراؤ کراڈ نے آج راجیہ سبھا میں ایک سوال کے تحریری جواب میں بتائی۔
وزیر موصوف نے بتایا کہ اسٹینڈ اپ انڈیا  کے لیے کریڈٹ گارنٹی فنڈ کے کارپس کے لیے بھارت سرکار کی مکمل ملکیت والی کمپنی نیشنل کریڈٹ گارنٹی ٹرسٹی کمپنی لمیٹڈ  کو اسکیم کے آغاز سے اب تک 1100 کروڑ روپے کی رقم جاری کی جا چکی ہے۔
وزیر موصوف نے بتایا کہ سال 2019-20 سے 23.11-2021 تک اسٹینڈ اپ انڈیا اسکیم کے تحت ریاست وار سمیت درج فہرست ذاتوں / درج فہرست قبائل اور خواتین مستفید ہونے والوں کی تفصیلات ضمیمے میں دی گئی ہیں۔
محنت اور روزگار کی وزارت
سماجی تحفظ سے متعلق ضابطے 2020 کے تحت ملازمین کی معاوضے سے متعلق ضابطوں کے مسودے کا نوٹیفیکیشن جاری
حکومت ہند کی محنت و روزگارکی وزارت نے، 03.06.2021 کو، شراکت داروں سے اعتراضات اور تجاویزات مدعو کرنے کے لئے، اگرچہ کوئی ہے تو، سماجی تحفظ سے متعلق ضابطے 2020 کے تحت ملازمین کے معاوضے سے متعلق ضابطوں کے مسودے کا نوٹیفیکیشن جاری کر دیا ہے۔ اس طرح کے اعتراضات اور تجاویز ضابطوں کے مسودے کے نوٹیفکیشن کی تاریخ سے 45 دن کی مدت میں پیش کئے جا سکتے ہیں۔
سماجی تحفظ سے متعلق ضابطہ 2020، منظم اور غیر منظم شعبوں میں ملازمین اور کارکنوں کو معاشرتی تحفظ فراہم کرنے کے مقصد کے ساتھ ساتھ، سماجی تحفظ سے متعلق قوانین میں ترمیم اوراسے مستحکم کرتا ہے۔
سماجی تحفظ کوڈ 2020 کا چیپٹرVII ، مہلک حادثات ، سنگین جسمانی چوٹوں یا پیشہ ورانہ بیماریوں کی صورت میں، معاوضے کے لئے، آجر کی ذمہ داری سے متعلق دفعات کا احاطہ کرتا ہے۔
مرکزی حکومت کی طرف سے جاری کردہ ملازمین کے معاوضے کے قواعد کے مسودے میں، دعوییا تصفیے کے لئے درخواست کے طریقہ کار ، معاوضے کی تاخیر سے ادائیگی کے لئے شرح سود ، کارروائی کا مقام اور معاملات کی منتقلی ، نوٹس اور ایک مجازاتھارٹی سے دوسری کو رقم کی ترسیل کے طریقے سے متعلق دفعات کی فراہمی، معاوضے کے طور پر ادا کی جانے والی رقم کی منتقلی کے لئے دوسرے ممالک کے ساتھ انتظامات شامل ہیں۔
ضابطہ برائے سوشل سیکیورٹی ، 2020 کے تحت عمارتی اور دیگر تعمیراتی کارکنوں کے لئے، ملازمین کے مستقبل پروڈنٹ فنڈ ، ملازمین اسٹیٹ انشورنس کارپوریشن ، گریجوٹی، زچگی فائدہ ، سماجی تحفظ اور سیس سے متعلق ہے نیزغیر منظم، گگ ورکروں اور پلیٹ فارم ورکرز کے لئے سماجی تحفظ کے لئے ہے۔ روزگار سے متعلق معلومات کو 13.11.2020 کو نوٹیفائی کیا گیا تھا۔
ضابطہ برائے سماجی تحفظ   کے ضابطے، 2021  کا مسودہ https://labour.gov.in/whatsnew/draft-social-security-employees-compensationcentral-rules-2021-framed-inviting-objections پر رسائی کر کےحاصل کیا جاسکتا ہے ۔
شمال مشرقی ریاستوں کی ترقی کی وزارت
مرکزی وزیر جناب جی کشن ریڈی نے شمال مشرقی خطے میں فیلڈ ٹیکنیکل سپورٹ یونٹس کے ساتھ ایک جائزہ میٹنگ کی صدارت کی
نئی دلی، 24نومبر، 2022/ وزیر اعظم جناب نریندر مودی کی دور اندیش قیادت میں حکومت شمال مشرقی بھارت کی ترقی اور ترقی کو مضبوط بنانے کے مشن موڈ پر انتھک محنت کر رہی ہے۔
اس ترقیاتی روڈ میپ کو مزید تقویت دیتے ہوئے، شمال مشرقی خطہ کی ترقی کی وزارت  نے 'فیلڈ ٹیکنیکل سپورٹ یونٹس  بنانے کا فیصلہ کیا جو اسکیموں پر عمل درآمد کے لیے ریاستی حکومتوں اور ایم ڈی او این ای آر کے درمیان ایک پل اور مواصلاتی سہولت کار کے طور پر کام کریں گے۔ وہ گزشتہ دو ماہ سے شمال مشرق میں متعلقہ ریاستی ہیڈکوارٹر میں تعینات ہیں۔
ایف ٹی ایس یوز کی طرف سے نتائج پر عمل کرتے ہوئے مرکزی وزیر جناب جی کشن ریڈی نے آج نئی دلی کے وگیان بھون انیکسی میں ایف ٹی ایس یوز کے ساتھ ایک جائزہ میٹنگ کی صدارت کی۔ جناب ریڈی نے خطے میں تعینات تمام ایف ٹی ایس یوزکے ساتھ بات چیت کی اور پچھلے 2 مہینے کے ان کے تجربات کے بارے میں جانکاری حاصل کی۔ اجلاس میں سیکرٹری، ایم ڈی او این ای آر اور وزارت کے دیگر سینئر افسران بھی موجود تھے۔
ہر ریاست ایف ٹی ایس یو میں ایک ریاستی کوآرڈینیٹر اور 2 پروجیکٹ ایسوسی ایٹس ہوتے ہیں۔ موجودہ ترقیاتی منصوبوں کی نگرانی ان کی ذمہ داری ہے اور وہ اپنی باقاعدہ رپورٹس بارے میں ایم ڈی او این ای آر کو جانکاری دیتے ہیں۔ ریاستی پروجیکٹوں کے ساتھ ساتھ، ایف ٹی ایس یوز مرکزی حکومت کے موجودہ پروجیکٹوں اور آئندہ پروجیکٹوں کی نگرانی کریں گے۔
مرکزی وزیر جناب ریڈی نے تمام 8 شمال مشرقی ریاستوں میں کنیکٹیویٹی، سیاحت، صحت کی دیکھ بھال، تعلیم وغیرہ سے متعلق جاری پروجیکٹوں کی تیز رفتار ٹریکنگ کے سلسلے میں ان سے تجاویز اور رائے طلب کی ہے اور مرکز اور ریاستی سرکاروں کے درمیان شراکت داری اور تعاون کے ساتھ پروجیکٹوں کی تیزی سے تکمیل پر غور کیا۔ جناب ریڈی کا خیال تھا کہ ایف ٹی ایس یوز شمال مشرقی بھارت کی ترقی میں ایک تیز رفتاری لانے والے عناصر ثابت ہوں گے۔
وزیر جناب جی کشن ریڈی نے سکریٹری، ایم ڈی او این ای آر اور وزارت کے دیگر سینئر افسران کے ساتھ ایم ڈی او این ای آر کی مختلف اسکیموں/ پروجیکٹوں کا بھی جائزہ لیا۔
۔۔۔
ش ح ۔ اس۔ ت ح ۔
U – 12911
(Visitor Counter : 51
وزیراعظم کا دفتر
وزیر اعظم نے دماغی تحقیق کے مرکز کا افتتاح کیا اور آئی آئی ایس سی بنگلور میں باگچی پارتھا سارتھی ملٹی اسپیشلٹی اسپتال کا سنگ بنیاد رکھا
وزیر اعظم جناب نریندر مودی نے آج دماغی تحقیق کے مرکز کا افتتاح کیا اور آئی آئی ایس سی بنگلورو میں باگچی پارتھا سارتھی ملٹی اسپیشلٹی اسپتال کا سنگ بنیاد رکھا۔
وزیر اعظم نے ٹویٹ کیا:
’’@ آئی آئی ایس سی بنگلورومیں دماغی تحقیق کے مرکز کا افتتاح کرتے ہوئے خوشی ہوئی۔ خوشی اس لیے زیادہ ہے کہ مجھے اس منصوبے کا سنگ بنیاد رکھنے کا اعزاز بھی حاصل ہوا۔ یہ مرکز دماغ سے متعلق امراض کا انتظام کیسے کیا جائے پر تحقیق میں سب سے آگے ہوگا ۔‘‘
’’ایک ایسے وقت میں جب ہر قوم کو صحت کی دیکھ بھال کو سب سے زیادہ اہمیت دینی چاہیے، باگچی پارتھا سارتھی ملٹی اسپیشلٹی اسپتال جیسی کوششیں بہت اہمیت رکھتی ہیں۔ آنے والے وقتوں میں، یہ صحت کی دیکھ بھال کی صلاحیتوں کو مضبوط کرے گا اور اس شعبے میں اہم تحقیق کی حوصلہ افزائی کرے گا۔‘‘
مرکز برائے دماغی تحقیق کو اپنی نوعیت کی ایک تحقیقی سہولت کے طور پر تیار کیا گیا ہے اور عمر سے متعلقہ دماغی عوارض کو سنبھالنے کے لیے صحت عامہ کی اقدام کے ثبوت فراہم کرنے کے لیے اہم تحقیق کرنے پر توجہ مرکوز کرتا ہے۔ آئی آئی ایس سی بنگلورو کے کیمپس میں 832 بستروں پر مشتمل باگچی پارتھاسارتھی ملٹی اسپیشلٹی اسپتال تیار کیا جائے گا اور اس باوقار ادارے میں سائنس، انجینئرنگ اور طب کو مربوط کرنے میں مدد کرے گا۔ یہ ملک میں کلینکل ریسرچ کو بڑا فروغ دے گا اور اختراعی حل تلاش کرنے کی سمت کام کرے گا جو ملک میں صحت کی دیکھ بھال کی خدمات کو بہتر بنانے میں مددگار ثابت ہوں گے۔
وزیراعظم کا دفتر
تری، خشکی اور آسمان میں خواتین کے نئے ریکارڈس ترقی یافتہ بھارت کی تعمیر میں سنگ میل ثابت ہوں گے: وزیر اعظم
وزیر اعظم جناب نریندر مودی نے کہا ہے کہ تری، خشکی اور آسمان میں خواتین کے نئے ریکارڈس ترقی یافتہ بھارت کی تعمیر میں ایک سنگ میل ثابت ہوں گے۔
وزیر اعظم مودی بندرگاہوں، جہازرانی اور آبی راستوں کی وزارت کے ذریعہ کیے گئے ایک ٹوئیٹ کا جواب دے رہے تھے، جس میں وزارت نے یہ اطلاع دی تھی کہ سیرنگ سندھیا ایک کشتی کی کمان سنبھال چکی ہیں جو لوگوں کو ان کی منزل تک پہنچائے گی۔
وزیر اعظم نے مذکورہ بالا حصولیابیوں کے بارے میں ٹوئیٹ کیا؛
’’ناری شکتی کو سلام! تری، خشکی اور آسمان میں خواتین کے نئے ریکارڈس ترقی یافتہ بھارت کی تعمیر میں سنگ میل ثابت ہوں گے۔‘‘
وزیراعظم کا دفتر
وزیر اعظم نے ہونہار شلمالی کی ویڈیوز مشترک کی
وزیر اعظم جناب نریندر مودی نے ہونہارشلمالی کی ایک ویڈیو مشترک کی اور ان کی موسیقی کے ہنر کے لئے ان کی تعریف کی۔
وزیر اعظم نے ٹوئیٹ کیا:
یہ ویڈیو ہر ایک چہرے پر مسکراہٹ ،غیر معمولی ذہانت اور اختراع لاسکتی ہے ۔
شلمالی کے لئے نیک خواہشات۔
بھارت کا مسابقتی کمیشن
سی سی آئی نے بجاج سیواشرم پرائیویٹ لمیٹڈ، بچھراج اینڈ کمپنی پرائیویٹ لمیٹڈ، بچھراج فیکٹریز پرائیویٹ لمیٹڈ اور سنراج نین انویسٹمنٹ پرائیویٹ لمیٹڈ کے ذریعہ مکند لمیٹڈ کے حصول کی منظوری دی
ہندوستانی مسابقتی کمیشن  نے آج مسابقت ایکٹ، 2002 کے سیکشن 31 کے تحت بجاج سیواشرم پرائیویٹ لمیٹڈ ، بچھراج اینڈ کمپنی پرائیویٹ لمیٹڈ ، بچھراج فیکٹریز پرائیویٹ لمیٹڈ  اور سنراج نین انویسٹمنٹ پرائیویٹ لمیٹڈ   کے ذریعہ مکند لمیٹڈ  کے حصول کی منظوری دے دی۔
مجوزہ اتحاد میں حصول کے ذریعہ ہدف کے حصصی سرمایہ کے 16.57 فیصد تک حصول پر غور کیا گیا ہے، جو سبھی بجاج گروپ آف کمپنیز کے حصے دار ہیں، ساتھ ہی وہ بجاج گروپ کے ساتھ ہدف کے شریک فروغ کار بھی ہیں۔ یہ حصول ایم ایل کے جاری اور ادائیگی شدہ ایکویٹی حصص کیپیٹل کے تقریباً 57.70 فیصد کے علاوہ ہے جو اس وقت بجاج گروپ کے پاس ہے۔
بی ایس پی ایل ، بی ایف پی ایل اور ایس این آئی پی ایل سبھی غیر رجسٹرڈ بنیادی سرمایہ کاری کمپنیاں ہیں۔ بی سی او ایل ایک غیر بنکاری فنانس کمپنی  کے طور پر ہندوستان کے ریزرو بینک میں رجسٹرڈ ہے۔ حصول کار سرمایہ کاری اور قرض دینے والی کمپنیاں ہیں اور کسی سامان کی تیاری یا تجارت میں مصروف نہیں ہیں۔
ہدف اسٹیل کی لمبی مصنوعات اور بھاری مشینری کی تیاری، مارکیٹنگ، فروخت، برآمدی تقسیم وغیرہ کے کاروبار میں مصروف ہے۔
کمیشن کا تفصیلی آرڈر بعد میں جاری ہوگا۔
خواتین اور بچوں کی ترقیات کی وزارت
وزیر اعظم ‘‘خواتین کو اقتصادی طور پر بااختیار بنانے’’کے موضوع پر کل خواتین اور بچوں کی بہبود کی وزارت کے مابعد بجٹ ویبینار سے خطاب کریں گے
اس ویبینار کا مقصد خواتین کی ملکیت اور خواتین کی قیادت والے کاروباری اداروں کی پائیدار ترقی کے لئے ذہن سازی اور پختہ راستے بنانے کے علاوہ مرکزی بجٹ 2024-2023 کے اعلان پر عمل درآمد کی خاطر حکمت عملی اور بلیو پرنٹ کی تیاری ہے
اپنی مدد آپ کرنے والے گروپوِں کو بڑے کاروباری اداروں میں بدلنا؍ اجتماعی طور پر بڑھانا؛ ٹیکنالوجی اور فنانس کا فائدہ اٹھانا اور بازار اور کاروبار میں توسیع پر وسیع غور و خوض کے موضوعات کے تحت تین بریک آؤٹ سیشنز ہوں گے
وزیر اعظم جناب نریندر مودی کل صبح 10 بجے ‘‘خواتین کو معاشی طور پر بااختیار بنانے’’ کے موضوع پر مابعد بجٹ ویبینار کے افتتاحی اجلاس سے خطاب کریں گے۔ویبینار کا اہتمام خواتین اور بچوں کی بہبود اور دیہی ترقی کی وزارتیں کر رہی ہیں۔ یہ پوسٹ بجٹ ویبناروں کے ایک سلسلے کا حصہ ہیں،جو حکومت کی طرف سے منعقد کیے جا رہے ہیں۔ ان کا مقصد خواتین کی ملکیت اور خواتین کی قیادت والے کاروباری اداروں کی پائیدار ترقی کے لیے غور و خوض اور راستے کو مضبوط کرنا اور بجٹ اعلان کے نفاذ کے لیے حکمت عملی اور بلیو پرنٹ تیار کرنا ہے۔
خواتین اور بچوں کی بہبود کی مرکزی وزیر محترمہ اسمرتی زوبن ایرانی، دیہی ترقی کے مرکزی وزیر جناب گری راج سنگھ، خواتین اور بچوں کی ترقی کے وزیر مملکت جناب مہندر بھائی مونج پارا اور دیگر معززین اور سرکاری اور نجی شعبوں کے افسران بھی افتتاحی اجلاس میں حصہ لیں گے۔ اس کے بعد خواتین اور بچوں کی بہبود کے سکریٹری کی جانب سے بجٹ پر عمل درآمد کی حکمت عملی پر ویبینار کا لہجہ طے کرنے کی خاطر ایک پریزنٹیشن دی جائے گی۔
افتتاحی اجلاس کے بعد تین بریک آؤٹ سیشنز ہوں گے جن کے موضوعات میں اپنی مدد آپ کرنے والے گروپوِں کو بڑے کاروباری اداروں میں بدلنے/اجتماعی طور پر بڑھانے؛ ٹیکنالوجی اور فنانس کا فائدہ اٹھانے اور بازار اور کاروبار کی توسیع ہوں گے۔ ماہرین، خواتین سیلف ہیلپ گروپ فیڈریشنز اور دیگر شرکاء کے ذریعے ان موضوعات پر وسیع پیمانے پر غور و خوض کیا جائے گا۔ توقع کی جاتی ہے کہ بریک آؤٹ سیشن میں عملی اور قابل عمل حل سامنے آئیں گے۔
ویبینار میں ماڈریٹر، شعبے کے ماہرین اور میدانِ عمل کے مقررین شامل ہوں گے۔ اسے براہ راست ویب کاسٹ کیا جائے گا۔ ویبنار کے شرکاء میں حکومتی کارکنان، اپنی مدد آپ گروپ کی خاتون ممبران/فیڈریشنز، پبلک/پرائیویٹ سیکٹر کے بینکوں کے نمائندے، ایگری ٹیک کمپنییوں، سول سوسائٹی کی تنظیموں، تعلیمی اداروں، کامرس اینڈ انڈسٹری چیمبرز کے ممبران، ایس آر ایل ایم کے اراکین اور عوام شامل ہوں گے۔
مرکزی وزیر خزانہ کی بجٹ تقریر خواتین کو اقتصادی طور پر بااختیار بنانے سے متعلق تھی۔ اعلان میں کہا گیا ہے کہ 81 لاکھ سیلف ہیلپ گروپس کو متحرک کرنے میں ڈے- این آر ایل ایم نے جو قابل ذکر کامیابی حاصل کیہے اسے بڑے پروڈیوسر اداروں یا اجتماعی اداروں کی تشکیلکے ذریعےمعاشی بااختیاری کے اگلے مرحلے پر لے جانا ہے۔ یہ کام خام مال کی فراہمی، مصنوعات کی بہتر ڈیزائن، معیار، برانڈنگ اور مارکیٹنگ میں مدد میں مناسب مداخلت کے ذریعے کرنا ہے تاکہ صارفین کی بڑی منڈیوں کی خدمت کے لیے پیشہ ورانہ طور پر منظم طریقے سے کاموں کو بڑھایا اور ان میں سے چند کو 'یونیکورن' میں تبدیل کیا جا سکے۔
بریک آؤٹ سیشنز کے بعد ایک اختتامی سیشن ہوگا جس میں تینوں بریک آؤٹ سیشنوں میں سے ہر ایک کے ماڈریٹر کی طرف سے وزارتوں/محکموں کے سیکرٹریوں اور دیگر ذمہ داروں کی موجودگی میں پریزنٹیشنز ہوں گی جس کے بعد کھلی بحث ہوگی۔
پروگرام دیکھنے کے لئے نیچے دیئے گئے لنک پر کلک کریں:
https://webcast.gov.in/mwcd
زراعت اور کاشتکاروں کی فلاح و بہبود کی وزارت
ای -نیم کے کاروباری ماڈیول میں ۲۱۷۷ ایف پی او شامل
نئی دہلی،02اگست، 2022 / حکومت نے کووڈ – 19 وبا کےدوران ایف پی او تجارتی ماڈیول شروع کیا تھا جس کا مقصد ایف پی او کو آن لائن بولی کے لیےتصویر / کوالٹی معیارات کے ساتھ کلکشن مراکز / کھیتوں سے ان کی مصنوعات کو اپ لوڈ کرنے میں مدد دینا ہے۔ اس سہولت سے کسانوں کو اپنی پیداوار میں منڈیوں میں نہیں لانا پڑتی ۔ ابھی تک 2177 ایف پی او کو قومی زرعی مارکیٹ ای نیم کے پلیٹ فارم پر اپ لوڈ کیا جاچکا ہے۔
ای -نیم اسکیم کے تحت حکومت ہند متعلقہ ہارڈ ویئر / بنیادی ڈھانچے کے لیے 75 لاکھ روپے فی منڈی تک امداد فراہم کر رہی ہے۔ جس میں کوالٹی ساز و سامان بنیادی ڈھانچے کی تشکیل بھی شامل ہے۔ اس کے علاوہ ایف پی او کے کاروباری ماڈیول میں کچھ سہولیات فراہم کی گئی ہیں جن میں ایف پی او کلکشن مراکز سے اپنی پیداوار، تصویر اور کوالٹی کے معیارات کے ساتھ اپ لوڈ کر سکتی ہیں۔
14 جولائی 2022 کو زراعت اور کسانوں کی بہبود کے محکمے نے ای-نیم کےتحت پلیٹ فارموں کے لیے پلیٹ فارم  کا آغاز کیا تھا جس کے تحت خدمات کی فراہمی کے مختلف پلیٹ فارموں کو یکجا کیا گیا ہے ۔
مزید یہ کہ ای –نیم پلیٹ فارم راشٹریہ ای مارکیٹ سروسز پرائیویٹ لمیٹڈ کے ساتھ آپس میں ایک دوسرے کے ساتھ مل کر کام کر سکتے ہیں۔ یہ پلیٹ فارم کرناٹک سرکار کا ہے۔
یہ جانکاری زراعت اور کسانوں کی بہبود کے مرکزی وزیر جناب نریندر سنگھ تومر نے لوک سبھا میں آج ایک تحریری جواب میں فراہم کی۔
…..
ش ح ۔ اس۔ ت ح ۔
U - 8563
(Visitor Counter : 61
وزارت دفاع
فوج میں بھرتی کیلئے کیمپوں کا انعقاد
نئی دہلی،24؍جون۔ وزیر دفاع جناب راج ناتھ سنگھ نے آج راجیہ سبھا میں جناب ڈی اوپیندر ریڈی کے ذریعے پوچھے گئے ایک سوال کے تحریری جواب میں اطلاع فراہم کی کہ تمام ریاستوں میں فوج میں بھرتی کے دفاتر  کے ذریعے انڈین آرمی میں تقرریاں کی جاتی ہیں۔ ملک کے ہر ضلعے سےتقرری سال  کے دوران کم از کم ایک مرتبہ فوج میں تقرری کی جاتی ہے۔ گزشتہ 3 برس اور موجودہ تقرری سال 20-2019 کے دوران فوج میں بھرتی کیلئے ریاست وار منعقدہ کیمپوں کی تفصیلات اس طرح ہیں:
|
|
ریاست
|
|
تقرری سال
|
|
2016-17
|
|
2017-18
|
|
2018-19
|
|
20-2019 
|
|
بھرتی کیمپوں کا انعقادکیا گیا
|
|
بھرتی کیمپوں کا انعقاد کیا جانا ہے
|
|
آندھرا پردیش اور تلنگانہ
|
|
03
|
|
03
|
|
03
|
|
01
|
|
03
|
|
اروناچل پردیش
|
|
02
|
|
02
|
|
03
|
|
-
|
|
02
|
|
آسام
|
|
04
|
|
04
|
|
04
|
|
-
|
|
04
|
|
انڈمان و نکوبار
|
|
01
|
|
01
|
|
01
|
|
-
|
|
01
|
|
بہار
|
|
04
|
|
05
|
|
04
|
|
01
|
|
04
|
|
چھتیس گڑھ
|
|
02
|
|
02
|
|
02
|
|
01
|
|
-
|
|
دلی
|
|
02
|
|
02
|
|
01
|
|
-
|
|
01
|
|
گوا
|
|
01
|
|
@
|
|
@
|
|
-
|
|
$
|
|
گجرات
|
|
02
|
|
02
|
|
03
|
|
-
|
|
02
|
|
ہریانہ
|
|
05
|
|
04
|
|
04
|
|
-
|
|
05
|
|
ہماچل پردیش
|
|
04
|
|
04
|
|
04
|
|
01
|
|
03
|
|
جموں و کشمیر
|
|
04
|
|
03
|
|
05
|
|
-
|
|
04
|
|
جھارکھنڈ
|
|
01
|
|
01
|
|
01
|
|
01
|
|
-
|
|
کرناٹک
|
|
03
|
|
04
|
|
03
|
|
01
|
|
02
|
|
کیرالہ
|
|
03
|
|
02
|
|
03
|
|
-
|
|
02
|
|
مدھیہ پردیش
|
|
04
|
|
04
|
|
03
|
|
-
|
|
04
|
|
مہاراشٹر
|
|
05
|
|
05
|
|
05
|
|
-
|
|
05
|
|
منی پور
|
|
01
|
|
01
|
|
01
|
|
-
|
|
01
|
|
میگھالیہ
|
|
01
|
|
02
|
|
01
|
|
01
|
|
-
|
|
میزورم
|
|
01
|
|
01
|
|
01
|
|
-
|
|
01
|
|
ناگالینڈ
|
|
01
|
|
01
|
|
01
|
|
01
|
|
-
|
|
اڈیشہ
|
|
03
|
|
03
|
|
04
|
|
-
|
|
03
|
|
پنجاب
|
|
05
|
|
05
|
|
05
|
|
-
|
|
05
|
|
راجستھان
|
|
09
|
|
09
|
|
09
|
|
02
|
|
07
|
|
سکم
|
|
01
|
|
01
|
|
02
|
|
-
|
|
01
|
|
تمل ناڈو
|
|
03
|
|
04
|
|
03
|
|
01
|
|
02
|
|
تریپورہ
|
|
01
|
|
01
|
|
01
|
|
-
|
|
01
|
|
مرکز کے زیر انتظام علاقہ لکشدیپ
|
|
#
|
|
01
|
|
#
|
|
-
|
|
01
|
|
اترپردیش
|
|
10
|
|
09
|
|
08
|
|
01
|
|
07
|
|
اتراکھنڈ
|
|
03
|
|
04
|
|
03
|
|
01
|
|
02
|
|
مغربی بنگال
|
|
04
|
|
07
|
|
07
|
|
-
|
|
07
|
|
کُل
|
|
93
|
|
97
|
|
95
|
|
13
|
|
80
@ ریاست گوا کا احاطہ 18-2017 میں سَتارا  ریلی میں کیا گیا، جبکہ 19-2018 میں فوج میں بھرتی کے دفتر  کولہا پور کے ذریعہ منعقدہ کولہا پور ریلی میں کیا گیا ۔
$ ریاست گوا کا احاطہ فوج میں بھرتی کے دفتر  کولہا پور کے ذریعے 20-2019 میں منعقد کئے جانے والے رتنا گیری  ریلی میں کیا جائے گا۔
# مرکز کے زیر انتظام علاقہ لکشدیپ کا احاطہ 18-2017 میں کنّور  ریلی میں کیا گیا۔ اسی طرح فوج میں بھرتی کے دفتر  کالی کٹ کے ذریعے سال 19-2018 میں منعقد کئے گئے اَگاتی ریلی میں کیا گیا۔
فوج میں بھرتی کے دو کیمپوں کا انعقاد مدورئی میں 11 تا 20 نومبر 2016 اور 18 تا 24 اگست 2017 کے دوران کیا گیا۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔ م ع ۔ک ا
U-2560
(Visitor Counter : 45
وزارت دفاع
ایئر مارشل سنجیو کپور نے ڈائریکٹر جنرل  کا عہدہ سنبھالا
05 مئی 2022
ایئر مارشل سنجیو کپور نے 01 مئی 2022 کو ایئر ہیڈ کوارٹر نئی دہلی میں بھارتی فضائیہ کے ڈائریکٹر جنرل  [ڈی جی ] کا قلم دان سنبھالا ہے۔
ایئر مارشل نیشنل ڈیفنس اکیڈمی سے فارغ التحصیل ہیں اور دسمبر 1985 میں آئی اے ایف کی فلائنگ برانچ میں ٹرانسپورٹ پائلٹ کے طور پر کمیشن حاصل کیا گیا تھا۔ وہ ڈیفنس سروسز ساٹاف کالج  ویلنگٹن، کالج آف ڈیفنس مینجمنٹ اور نیشنل ڈیفنس کالج کے سابق طالب علم ہیں۔ ایئر آفیسر ایک کوالیفائیڈ فلائنگ انسٹرکٹر ہیں اور آئی اے ایف کی انوینٹری میں مختلف طیاروں پر 7700 گھنٹے سے زیادہ پرواز کا تجربہ رکھتے ہیں۔
36 سال پر محیط سروس کیریئر میں ایئر مارشل نے اہم کمانڈ اور اسٹاف کی ذمہ داریاں انجام دی ہیں۔ انھوں نے ایک آپریشنل ٹرانسپورٹ اسکواڈرن اور ایک پریمئر ٹرانسپورٹ بیس کی کمان سنبھالی ہے۔ انھوں نے کالج آف ڈیفنس مینجمنٹ میں فیکلٹی کے سربراہ اور سینئر ایئر فورس انسٹرکٹر، پرنسپل ڈائریکٹر آپریشنز ، اسسٹنٹ چیف آف دی ایئر سٹاف آپریشنز ، ایئر ہیڈ کوارٹرز میں اسسٹنٹ چیف آف دی ایئر سٹاف  اور ایئر فورس اکیڈمی کے کمانڈنٹ کے طور پر خدمات انجام دیں۔ وہ موجودہ تقرری سے پہلے نیشنل ڈیفنس اکیڈمی، پونے کے کمانڈنٹ تھے۔
موصوف ایئر آفیسر وایو سینا میڈل اور اتی وششٹ سیوا میڈل سے بھی سرفراز کیے گئے تھے ۔
بجلی کی وزارت
میانمار کے پاور سیکٹر کے پیشہ ور افراد نےحکومت کے صلاحیت سازی کے پروگرام کے تحت این ٹی پی سی سے مائیکرو گرڈز اور الیکٹرک وہیکل ٹیکنالوجیز میں تربیت حاصل کی
میانمار کے 40 پیشہ ور افراد کی ایک ٹیم جو بجلی اور اس سے منسلک شعبوں میں کام کر رہی ہے، اپنی پیشہ ورانہ صلاحیتوں کو بڑھانے کے لیے ہندوستان میں ہے۔ یہ 40 شرکاء دو تربیتی پروگراموں میں شرکت کے لیے ہندوستان آئے ہیں۔ ایک پروگرام ’’مائیکروگرڈس‘‘ پر ہے اور دوسرا ’’الیکٹرک وہیکلز، بیٹریز اور چارجنگ اسٹیشنز‘‘پر۔ یہ پروگرام بھارت کی سب سے بڑی پاور کمپنی این ٹی پی سی لمیٹڈ چلا رہی ہے۔
یہ دونوں پروگرام میانمار کے پاور سیکٹر کے پیشہ ور افراد کے لیے پانچ تربیتی پروگراموں کا حصہ ہیں جن کا اہتمام این ٹی پی سی کے ذریعے بھارت-میانمار حکومت سے حکومت کے درمیان بجلی کے شعبے میں تعاون کے فریم ورک کے تحت کیا جا رہا ہے۔ یہ ٹریننگ انڈین ٹیکنیکل اینڈ اکنامک کوآپریشن  پروگرام کے تحت دی جا رہی ہے، جو کہ وزارت خارجہ، حکومت ہند کا ایک اہم صلاحیت سازی کا پلیٹ فارم ہے۔
مارچ-اپریل 2023 میں دو تربیتی پروگرام، یعنی اسمارٹ گرڈ اور کراس بارڈر ٹریننگ پروگرام کا انعقاد کیا گیا۔ باقی ایونٹس جون 2023 میں ہونے والے ہیں۔
کیپسٹی بلڈنگ پروگرام کے دوسرے مرحلے کا افتتاح آج 5 جون 2023 کو این ٹی پی سی کے پاور مینجمنٹ انسٹی ٹیوٹ، نوئیڈا میں ہوا۔ یہ پروگرام 9 جون 2023 کو اختتام پذیر ہوں گے۔
"مائکرو گرڈس" پر پروگرام کا مقصد شرکاء کو مائکرو گرڈس ، ان کی اقسام، اجزاء، کاروباری ماڈلز، ایپلی کیشنز اور فوائد کے بارے میں آگاہی فراہم کرنا ہے۔
"الیکٹرک وہیکلز، بیٹریز اور چارجنگ اسٹیشنز" پر پروگرام کا مقصد شرکاء کو الیکٹرک گاڑیوں، بیٹریوں اور چارجنگ انفراسٹرکچر کے بارے میں عملی سمجھ بوجھ فراہم کرنا ہے۔ اس کا مقصد گاڑیوں کی حرکیات، فلیٹ الیکٹریفیکیشن، چیلنجز اور برقی گاڑیوں، بیٹریوں اور چارجنگ سٹیشنوں کے لیے ایپلی کیشنز کے بارے میں مزید تفہیم فراہم کرنا ہے۔
ڈپٹی چیف آف مشن، ایمبیسی آف انڈیا، ینگون، میانمار، محترمہ نبنیتا چکرورتی؛ سربراہ، بین الاقوامی کاروباری ترقی، این ٹی پی سی لمیٹڈ، ڈاکٹر جے۔ ایس۔ چنڈوک; ڈائریکٹر، این ٹی پی سی اسکول آف بزنس، ڈاکٹر راجیشوری نریندرن؛ اور جنرل منیجر، انسٹی ٹیوٹ آف پاور مینجمنٹ، این ٹی پی سی ، مسز رچنا سنگھ بھل نے 40 شرکاء سے خطاب کیا، جن میں سے 23 خواتین اور 17 مرد پیشہ ور تھے۔